
Obrazec št. 3: Izjava vlagatelja o strinjanju in sprejemanju pogojev in zahtev javnega poziva

V postopku Javnega poziva za sofinanciranje naložb v pametno elektroenergetsko omrežje za obdobje 2026 do 2030  
(oznaka: JP EKP EE 2026),
[bookmark: _Hlk157769428][bookmark: _Hlk198627203]v okviru Programa evropske kohezijske politike v obdobju 2021 – 2027 v Sloveniji, prednostne naloge 12 »Energetski prehod«, specifičnega cilja »RSO2.12 Spodbujanje energetskih povezovalnih daljnovodov in z njimi povezane infrastrukture za prenos, distribucijo, shranjevanje in podporo ter zaščita kritične energetske infrastrukture in vzpostavitev polnilne infrastrukture«,

kot odgovorna oseba vlagatelja dajem naslednjo

I Z J A V O
· da smo seznanjeni in se v celoti strinjamo z vsebino, pogoji in zahtevami predmetnega javnega poziva;
· da je operacija, ki je predmet vloge, skladna z namenom in predmetom javnega poziva, določili javnega poziva, dokumentacijo javnega poziva ter evropsko in slovensko zakonodajo;
· da imamo zagotovljene vse preostale vire za izvedbo celotne operacije in bomo v primeru, da ti viri dejansko ne bodo pridobljeni, sredstva nadomestili iz lastnih virov;
· da imamo za operacijo izdelano in s strani zakonitega zastopnika potrjeno investicijsko dokumentacijo, ki je izdelana v skladu z uredbo, ki določa enotno metodologijo za pripravo in obravnavo investicijske dokumentacije na področju javnih financ;
· da operacija ni in ne bo predmet sofinanciranja iz drugih sredstev državnega, lokalnega ali EU proračuna;
· da pred 1. 1. 2026 ne bo pričel z izvajanjem gradbenih del oziroma dobavo opreme ali drugimi aktivnostmi, za katere bi uveljavljal upravičene stroške v okviru operacije, ki je predmet vloge za dodelitev sredstev;
· da smo seznanjeni s 65. členom Uredbe (EU) 2021/1060 o trajnosti operacije, in sicer, da mora upravičenec zagotoviti, da pet (5) let po zaključku operacije ne sme priti do bistvene spremembe operacije, ki vpliva na značaj, cilje ali pogoje izvajanja, zaradi česar bi se razvrednotili njeni prvotni cilji;
· da bo ministrstvu dostavljal letna poročila o doseganju kazalnikov operacije ter izjave, da rezultati operacije ne bodo in niso bili odtujeni, cedirani, zastavljeni, prodani ali uporabljeni za namen, ki ni v povezavi s sofinancirano operacijo, in sicer najpozneje do 28. februarja tekočega leta za preteklo leto;
· da smo seznanjeni z možnimi posledicami, ki bi nastale ob ugotovitvi dvojnega financiranja operacije, neupoštevanja veljavne zakonodaje ali navodil v vseh postopkih izvajanja operacije, kot je npr. vračilo vseh že izplačanih sredstev s pripadajočimi zakonskimi zamudnimi obrestmi;
· da bomo označevali operacijo, informirali in obveščali javnost ter komunicirali o operaciji skladno s 47. in 50. členom ter Prilogo IX Uredbe 2021/1060 in II. poglavjem Izvedbene uredbe 821/2014/EU ter Navodili organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021-2027;
· da bomo hranili celotno originalno dokumentacijo, vezano na operacijo, skladno s pravili Evropske unije in zakonodajo Republike Slovenije ter v skladu s 82. členom Uredbe (EU) 2021/1060;
· da bomo posredniškemu telesu, organu upravljanja, organu za računovodstvo, revizijskemu organu ter drugim nadzornim organom, vključenim v izvajanje, upravljanje, nadzor ali revizijo operacije, omogočili dostopnost do celotne dokumentacije operacije na način, da sta vsak čas možna kontrola izvajanja operacije in vpogled v dokumentacijo v vsaki točki operacije;
· da bomo za operacijo vodili ločene knjigovodske evidence;
· da se strinjamo z javno objavo podatkov o upravičencu in operaciji, o odobrenih in izplačanih denarnih sredstvih in da dovoljujemo objavo osnovnih podatkov o operaciji in prejemniku sredstev skladno z zakonom, ki ureja dostop do informacij javnega značaja in zakonom, ki ureja varstvo osebnih podatkov;
· da bomo v vseh fazah operacije smiselno zagotavljali skladnost s horizontalnimi načeli iz 6. člena Uredbe (EU) 2021/1060, zlasti pa skladnost z »načelom, da se ne škoduje bistveno« glede na merila iz člena 17 Uredbe (EU) 2020/852;
· da bomo operacijo izvedli v skladu z oceno krepitve podnebne odpornosti, izdelano v skladu s Smernicami organa upravljanja za krepitev podnebne odpornosti infrastrukture v obdobju 2021–2027, in morebitnimi omilitvenimi ukrepi;
· da bomo kot upravičenec vsako finančno, vsebinsko oziroma časovno spremembo, ki bi vplivala ali bi lahko vplivala na cilje, kazalnike ali rezultate operacije pisno obrazložili in utemeljili ministrstvu nemudoma oziroma najkasneje v 30. dneh od nastalih sprememb tako, da o njih obvestimo skrbnika pogodbe o sofinanciranju operacije, sicer se šteje, da se sredstva uporabljajo nenamensko;
· da bomo upoštevali zakonodajo s področja integritete in preprečevanja korupcije (Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri));
· da bomo zahtevek za izplačilo pripravili in oddali preko informacijskega sistema organa upravljanja t. i. IS OU e-MA2;
· da bomo najkasneje 1 mesec po izplačilu zadnje vloge za izplačilo dostavili končno poročilo o operaciji in poročali o doseženih kazalnikih rezultata;
· da bo operacija fizično in finančno zaključena najkasneje do 31. 3. 2030;
· da bomo pri izvedbi operacije dosledno upoštevali vso veljavno evropsko in nacionalno zakonodajo ter pravila izvajanja evropske kohezijske politike v Republiki Sloveniji, navodila organa upravljanja in navodila ministrstva;
· da dovoljujemo ministrstvu, da za potrebe preverjanja izpolnjevanja pogojev po tem javnem razpisu iz uradnih evidenc pridobi potrebne podatke;
· da se zavedamo, da je vsako navajanje neresničnih podatkov v predloženi vlogi po zakonodaji Republike Slovenije kaznivo dejanje;
· da so vsi podatki v vlogi resnični, točni in popolni, za kar prevzemamo vso materialno in kazensko odgovornost;
· da bomo pri porabi sredstev upoštevali zakon, ki ureja javno naročanje (za zavezance za javno naročanje);
· da soglašamo z elektronskim načinom poslovanja v skladu z Uredbo o upravnem poslovanju (Uradni list RS, št. 9/18, 14/20, 167/20, 172/21, 68/22, 89/22, 135/22, 77/23 in 24/24);
· smo seznanjeni s pridobitvijo podatkov o dejanskih lastnikih iz registra dejanskih lastnikov;
· bomo hranili dokumentacijo v zvezi s projektom v skladu z veljavnimi predpisi še 5 let po zadnjem izplačilu subvencije za potrebe revizije oziroma kot dokazila za potrebe bodočih preverjanj;
· bo predmet projekta nabavljen od tretjih oseb pod tržnimi pogoji in da z dobavitelji opreme in izvajalci del ali storitev nismo več kot 5% lastniško ali kapitalsko povezani;
· je/bo vsa izdelana projektna dokumentacija v skladu z gradbeno zakonodajo;
· je operacija skladna z Razvojnim načrtom distribucijskega sistema električne energije v Republiki Sloveniji za obdobje 2025–2034 oziroma Razvojnim načrtom prenosnega sistema Republike Slovenije za obdobje 2025–2034.

